Перад удзельнікамі семінара выступіла начальнік аддзела адукацыі, спорту і турызму Ж.В.Чэркас. Яна прадставіла раённы праект “Калейдаскоп здаровага харчавання”, у які ўключаны як гарадскія ўстановы адукацыі, так і сельскія. У аснове гэтага праекта — сумесная работа педагогаў, бацькоў і дзяцей. Як паказвае практыка, вельмі важна, калі паміж дарослымі ёсць паразуменне. Бо калі, скажам, у дзіцячым садзе малога вучаць правільна трымаць прыборы і правільна харчавацца, а дома на гэта не звяртаюць увагі, дзіця не ведае, якога правіла прытрымлівацца, і, зразумела, выбірае прасцейшы шлях.